id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms hbs_lat nl id id pl id id ms id id id id id id id id id id id tr la ms id id id id id id id ms id id ur id id id id id id ms id ms ms id ms ms fi id id id id id ms ms ms id ms ms ms ms id id ms ms ms ms id id es id id id id id ja id id ms ms id id id en ms ms en en en en en id ms id id id en id id jv ms id id it es id id en id ms ms ms ms ms ms
Benjolan Di Ketiak? Ini Puncanya, No 5 Paling Tidak Disangka Tau!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Benjolan Di Ketiak Bukan Sebab Kanser Sahaja, Ada 6 Punca Mesti Tahu!
Ditulis oleh Asyikin Md Isa Disemak pada 26/08/2022
Disemak secara perubatan oleh Dr. Joseph Tan
Kenapa ada benjolan di ketiak ini? Tak mungkin kanser. Jadi apakah kemungkinan penyebabnya?
Ini jawapan untuk persoalan anda.
Untuk mendapatkan lebih banyak info tentang Kesihatan, sila dapatkannya di sini.
Mengapa ada benjolan di ketiak?
Ketulan yang wujud pada ketiak adalah 1 perkara normal. Selalunya ia disebabkan oleh kelenjar getah bening (lymph node) atau kelenjar yang membengkak di bawah ketiak.
Benjolan di ketiak mungkin kecil saiznya dan dalam sesetengah kes, saiznya mungkin sangat ketara.
Kewujudan benjolan itu mungkin disertai dengan gejala atau simptom lain yang berbeza mengikut keadaan kesihatan, penyakit atau jangkitan.
Benjolan tersebut boleh berlaku dengan gejala lain seperti:
Simptom seperti selesema atau flu (hidung berair, keletihan, demam, sakit tekak, sakit kepala, batuk, kesakitan pada badan)
Pembengkakan kelenjar getah bening pada bahagian lain
Lebam atau pendarahan yang berlaku tanpa sebab
Hilang selera makan yang tidak dapat dijelaskan
Jika benjolan bawah ketiak muncul dengan rasa sakit pada payudara, atau ada ketulan serta sebarang perubahan pada payudara, ia mungkin gejala barah payudara mahupun jangkitan payudara.
Dalam sesetengah kes, benjolan mungkin berlaku dengan simptom yang menunjukkan keadaan serius atau mengancam nyawa.
Sudah tentu ia memerlukan pemeriksaan perubatan dengan segera. Antara simptomnya adalah:
Perubahan tahap kesedaran, kekeliruan atau kewaspadaan
Kesukaran bernafas, berdehit atau sesak nafas
Mungkin wujud masalah kelenjar getah bening yang mengeras
Demam panas, melebihi 38℃
Keadaan kelenjar getah bening yang lembut, panas dan merah
Jika anda mengalami simptom di atas, segera dapatkan pemeriksaan lanjut.
Punca wujudnya benjolan di ketiak
Selalunya apabila terdapat ketulan pada bahagian ketiak, ramai individu yang menyangka ia adalah barah.
Namun, hakikatnya tidak semua benjolan disebabkan barah.
Punca wujudnya benjolan ketiak paling kerap berlaku disebabkan jangkitan pada bahagian payudara, lengan atau ketiak itu sendiri, seperti folliculitis, iaitu folikel rambut yang dijangkiti.
Berikut antara penyebab lain benjolan di ketiak. Lihat jika anda alami simptom yang disenaraikan.
1. Ketulan disebabkan sista
Cyst atau sista boleh berlaku jika anda kerap mencukur ketiak. Kerengsaan yang terjadi pada kulit dan folikel rambut boleh menyebabkan wujudnya benjolan ini.
Jika sista adalah masalah anda, ketulan yang wujud mungkin akan menyebabkan kesakitan.
Sebaiknya, anda disarankan untuk berjumpa doktor bagi mengetahui pilihan rawatan yang bersesuaian.
Ia mungkin terdiri daripada suntikan bagi mengurangkan bengkak atau pembedahan untuk mengeluarkan sista itu.
Pertama sekali ia adalah LIPOMA, keadaan pembiakan lemak tidak berbahaya dan bukannya LIMFOMA, iaitu sejenis barah. Harap anda tidak terkejut.
Bagaimana untuk mengetahui bahawa ia adalah lipoma? Lakukan sentuhan padanya. Jika ia terasa seperti bola getah kecil yang bergerak, itu adalah lipoma.
Masalah ini biasanya tumbuh dengan perlahan dan dialami oleh 1 daripada 1,000 individu. Biasanya terjadi kepada mereka yang di usia pertengahan.
Selalunya, keadaan kesihatan ini tidak perlu dirawat sama sekali kecuali jika benjolan bawah ketiak menjejaskan kehidupan harian anda.
Jika itu berlaku, doktor boleh melakukan prosedur untuk mengeluarkannya.
3. Benjolan di ketiak disebabkan jangkitan
Anda mempunyai kelenjar getah bening pada seluruh badan dan ia berfungsi untuk menyaring virus dan bakteria.
Jika keadaan kesihatan anda tidak baik atau anda ‘dihujani’ dengan pelbagai penyakit, kelenjar itu boleh membengkak.
Begitu jugalah keadaannya dengan kelenjar yang terdapat pada bahagian ketiak. Ketulan itu mungkin lembut dengan saiz ukuran sebesar kacang.
Pun begitu, terdapat juga keadaan kesihatan lain yang boleh menjadi penyebabnya, seperti HIV, penyakit Lupus atau rheumatoid arthritis.
4. Keradangan kelenjar peluh sebabkan ketulan di ketiak
Semua orang sedar bahawa ketiak akan mengeluarkan peluh.
Namun apabila kelenjar yang menghasilkan peluh atau folikel rambut tersumbat, bakteria boleh meresap masuk.
Ini sekali gus menghasilkan sista yang kemudiannya pecah dan menjangkiti lebih banyak folikel.
Andai keadaan tersebut berulang, ia boleh berkembang menjadi keadaan kulit kronik yang dikenali sebagai hidradenitis. Dianggarkan 3% individu di Amerika Syarikat alami masalah ini.
Rangkaian sista ini mungkin menyebabkan kegatalan, menyakitkan dan mungkin memberi kesan kepada kualiti hidup anda.
Mungkin tiada penawar untuk hidradenitis, tetapi doktor boleh memberikan anda ubat atau terapi lain seperti prosedur laser bagi menyingkirkan rambut.
5. Penyakit cakar kucing
Kedengaran seperti kelakar, kan? Malah mungkin anda tidak menyangka cakaran daripada kucing boleh menyebabkan benjolan bawah ketiak.
Walau bagaimanapun, kebanyakan kucing membawa bakteria dipanggil Bartonella henselae, yang merebak melalui calar akibat cakaran.
Jika bakteria tersebut meresap ke dalam kulit, ia boleh mengembangkan jangkitan. Akibatnya, lymph node di ketiak akan membengkak.
Sekiranya anda sedang menyusukan bayi, pastinya anda pernah mendengar tentang mastitis – keradangan pada tisu payudara.
Jika mengalaminya, anda akan berasa bengkak, sakit dan wujud benjolan pada payudara. Tetapi jangkitan itu juga akan mengakibatkan kelenjar di ketiak membengkak.
Sebaliknya, andai anda tidak menyusu badan, tetapi mengalami jangkitan jenis ini, dapatkan rawatan doktor.
Kesimpulannya, keadaan kesihatan akibat benjolan di ketiak yang disenaraikan di atas tidak mendatangkan bahaya.
Namun, jika anda mempunyai keraguan, dapatkan rundingan dan pemeriksaan doktor dengan segera.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Armpit lump. https://medlineplus.gov/ency/article/003099.htm / Accessed on July 1, 2020
Lipoma. https://my.clevelandclinic.org/health/diseases/15008-lipomas  / Accessed on July 1, 2020
Lumps. https://www.nhs.uk/conditions/lumps/ / Accessed on July 1, 2020
Armpit lump. https://www.mountsinai.org/health-library/symptoms/armpit-lump. Accessed on July 1, 2020
Should I Worry About a Lump Under the Armpit? https://blog.dana-farber.org/insight/2020/07/should-i-worry-about-a-lump-under-the-armpit/ / Accessed on July 1, 2020
Wujud Ketulan Pada Buah Zakar? AWAS! Ia Mungkin Petanda 9 Penyakit Ini!
Sudah 2 Minggu Leher Bengkak Tak Surut-surut? BAHAYA, Ini Petanda Kanser!
Ditulis oleh Asyikin Md Isa Disemak pada 26/08/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.